तमिल नाडु
तमिल नाडु (तमिल: , तमिऴ् नाडु) भारत का एक दक्षिणी राज्य है। तमिल नाडु की राजधानी चेन्नई (चेऩ्ऩै) है। तमिल नाडु के अन्य महत्त्वपूर्ण नगर मदुरै, त्रिचि (तिरुच्चि), कोयम्बतूर (कोऽयम्बुत्तूर), सेलम (सेऽलम), तिरूनेलवेली (तिरुनेल्वेऽली) हैं। इसके पड़ोसी राज्य आन्ध्र प्रदेश, कर्नाटक और केरल हैं। तमिल नाडु में बोली जाने वाली प्रमुख भाषा तमिल है। तमिल नाडु के वर्तमान मुख्यमन्त्री एम॰ के॰ स्टालिन और राज्यपाल रविन्द्र नारायण रवि हैं।
मलेनाडु
मलेनाडु (Malenadu) या मालनाड (Malnad) भारत के कर्नाटक राज्य में पश्चिमी घाट का एक क्षेत्र है। इसमें सह्याद्रि की पश्चिमी और पूर्वी ढलाने शामिल हैं और इसकी चौड़ाई लगभग 100 किमी है। यह राज्य के कई ज़िलों पर विस्तारित है। मॉनसून की ऋतु में यह मेघों को रोकता है, जिस से यहाँ भारी वर्षा होती है और इसे विश्व के सबसे आर्द्र (वर्षा से भीगे हुए) क्षेत्रों में से एक बनाता है।